Ο **Μπρους Α. Μπολτ** (*Bruce Alan Bolt*, 15 Φεβρουαρίου 1930 – 21 Ιουλίου 2005) ήταν Αυστραλοαμερικανός σεισμολόγος, καθηγητής γεωεπιστημών στο Πανεπιστήμιο της Καλιφόρνιας, Μπέρκλεϋ. Είναι γνωστός ως πρωτοπόρος στο πεδίο των αντισεισμικών κατασκευών. Υπηρέτησε επί 15ετία στην Επιτροπή Σεισμικής Ασφαλείας της Καλιφόρνια, συμμετέχοντας στον εκεί δημόσιο διάλογο για το θέμα, ενώ υπήρξε και σύμβουλος σε μείζονα κατασκευαστικά έργα παγκοσμίως, π.χ. στο Φράγμα του Ασουάν.

Ο Μπολτ γεννήθηκε στο προάστιο Λαργκς του Μάιτλαντ, στη Νέα Νότια Ουαλία της Αυστραλίας. Σπούδασε στο Πανεπιστήμιο του Σύδνεϋ, παίρνοντας το πτυχίο του το 1952 και διδακτορικό στα εφαρμοσμένα μαθηματικά το 1959. Εγκαταστάθηκε στις ΗΠΑ το 1963 και αρκετά αργότερα πήρε την αμερικανική υπηκοότητα. Οι έρευνές του οδήγησαν στην κατασκευή «ευέλικτων» έναντι των σεισμών γεφυρών και κτηρίων. Ο Μπολτ εκλέχθηκε μέλος της Εθνικής Ακαδημίας Μηχανικών (National Academy of Engineering) των ΗΠΑ «για την εφαρμογή των αρχών της σεισμολογίας και των εφαρμοσμένων μαθηματικών σε αποφάσεις έργων μηχανικών και στην αντίστοιχη δημόσια πολιτική». Πέθανε από καρκίνο του παγκρέατος στο Όουκλαντ (Καλιφόρνια) σε ηλικία 75 ετών.

Ο Μπολτ συνέγραψε πανεπιστημιακά συγγράμματα σεισμολογίας και βιβλία επί του θέματος για το γενικό κοινό. Από τα δεύτερα, το *Earthquakes* (1987) μεταφράσθηκε στην ελληνική από τη σεισμολόγο Ελένη Ιωαννίδου και εκδόθηκε το 1991 υπό τον τίτλο *Σεισμοί*.

Από το 2006 υπάρχει προς τιμή του το «Μετάλλιο Bruce A. Bolt», που απονέμεται σε πρόσωπα από όλο τον κόσμο που προήγαγαν τη χρήση των σεισμικών δεδομένων και διεδραμάτισαν κομβικό ρόλο στη μεταφορά της επιστημονικής και μηχανικής γνώσεως στην πρακτική και τη σεισμική πολιτική σε τρόπο ώστε να οδηγήσει σε βελτίωση της σεισμικής ασφάλειας.

Παραπομπές
----------

1. 1 2  (Αγγλικά) *SNAC*. w6d34ksf. Ανακτήθηκε στις 9  Οκτωβρίου 2017.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 12278437m.
3. ↑  *Μπρους Μπολτ*.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12278437m. Ανακτήθηκε στις 10  Οκτωβρίου 2015.
5. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 19  Απριλίου 2015.
6. 1 2  Brillinger, David· Penzien, Joseph· Romanowicz, Barbara (2007). «Memorial Tributes: National Academy of Engineering, Volume 11». National Academies Press. ISBN 978-0-309-10337-4.
7. 1 2  «Earthquake Engineering Research Institute: The Bruce A. Bolt Medal». Earthquake Engineering Research Institute. Ανακτήθηκε στις 18 Ιουλίου 2012.
8. ↑  «Award Recipients». Earthquake Engineering Research Institute.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bruce Bolt  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 108146557
* **ΕΒΕ**: 66062
* LCCN: n79105974
* ISNI: 0000 0001 0930 7699
* GND: 171983246
* SUDOC: 08619920X
* BNF: cb12278437m (data)
* BIBSYS: 90677484
* NLA: 35020025
* NDL: 00433769
* NKC: jn20000703029
* CiNii: DA00110803

 |

 |